b"\n_START_ARTICLE_\nGrup de l'halotriquita\n_START_SECTION_\nFormaci\xc3\xb3 i jaciments\n_START_PARAGRAPH_\nEls minerals del grup de l'halotriquita es troben repartits per tot el globus. Hi ha uns set-cents cinquanta jaciments a on s'hi pot trobar alguna esp\xc3\xa8cie d'aquest grup. Als territoris de parla catalana s'hi pot trobar una esp\xc3\xa8cie, l'halotriquita, la qual ha estat descrita a dos indrets de la prov\xc3\xadncia de Barcelona: les mines Rocabruna, a Bruguers i a Santa Creu d'Olorda, a Barcelona. Tamb\xc3\xa9 s'ha trobat halotriquita a les mines Sa Plan, a Bausen (La Vall d'Aran)."